open-index/open-wikipedia-markdown huggingface dataset:
আজিজুর রহমান চৌধুরী

**অধ্যক্ষ মাওলানা আজিজুর রহমান চৌধুরী** (১৯৪৬ -৩০ মে ২০১১) বাংলাদেশের দিনাজপুর জেলায় জন্মগ্রহণকারী একজন রাজনীতিবিদ ও ইসলামী ব্যক্তিত্ব ছিলেন। তিনি দু’বার বাংলাদেশের জাতীয় সংসদের সদস্য হিসেবে নির্বাচিত হন। ১৯৯১ সালে পঞ্চম জাতীয় সংসদ নির্বাচনে ও ২০০১ সালে অষ্টম জাতীয় সংসদ নির্বাচনে দিনাজপুর-৬ আসন থেকে বিজয়ী হন। তিনি বাংলাদেশ জামায়াতে ইসলামীর রাজনীতিবিদ ছিলেন।

## প্রাথমিক জীবন
আজিজুর রহমান চৌধুরী ১৯৪৬ সালে বাংলাদেশের দিনাজপুর জেলার বিরামপুর উপজেলার প্রফেসরপাড়ায় জন্মগ্রহণ করেন। তিনি দীর্ঘদিন বিজুল দারুল হুদা কামিল স্নাতকোত্তর মাদরাসার অধ্যক্ষ ছিলেন।

## রাজনৈতিক জীবন
আজিজুর রহমান চৌধুরী ১৯৯১ সালে দিনাজপুর-৬ (বিরামপুর, নবাবগঞ্জ, ঘোড়াঘাট ও হাকিমপুর উপজেলা) আসন থেকে প্রথম জাতীয় সংসদ সদস্য নির্বাচিত হন। ১৯৯৬ সালের জুন মাসে অনুষ্ঠিত ৭ম জাতীয় সংসদ নির্বাচনে তিনি আওয়ামী লীগের মোস্তাফিজুর রহমান ফিজুর নিকট পরাজিত হন। ২০০১ সালে তিনি চার দলীয় জোটের প্রার্থী হয়ে পুনরায় সংসদ সদস্য নির্বাচিত হন।

## অসুস্থতা ও মৃত্যু
অধ্যক্ষ মাওলানা আজিজুর রহমান চৌধুরী ক্যান্সার, জন্ডিস ও পিত্তথলীতে সমস্যাসহ অন্যান্য রোগে আক্রান্ত হয়ে ঢাকার ইসলামী ব্যাংক সেন্ট্রাল হাসপাতালসহ বিভিন্ন স্থানে চিকিৎসা নেন। অসুস্থ অবস্থায় বিরামপুরের নিজ বাসভবনে ২০১১ সালের ৩০ মে মৃত্যুবরণ করেন। তার কর্মস্থল বিজুল দারুল হুদা কামিল স্নাতকোত্তর মাদরাসা প্রাঙ্গণে জানাযা শেষে বিরামপুর শহরের নিকটবর্তী বিজুল গ্রামে পারিবারিক গোরস্থানে তাকে দাফন করা হয়।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:দিনাজপুর জেলার ব্যক্তি
কর্মসহায়ক গবেষণা

**কর্মসহায়ক গবেষণা** এমন এক ধরনের গবেষণা যা তাৎক্ষণিকভাবে সমস্যার সমাধানের লক্ষ্যে কাজ করে। পাশাপাশি এটি সমস্যা সমাধানের এমন এক প্রতিফলনমূলক প্রক্রিয়া যা একজন ব্যক্তি অন্যদের সাথে বা দলে কাজের মাধ্যমে তাদের নির্দিষ্ট বিষয়সমূহের উন্নয়ন ও সমস্যা সমাধানের ক্ষেত্রে ব্যবহার করে। দুই ধরনের কর্মসহায়ক গবেষণা রয়েছে: অংশগ্রহণমূলক কর্মসহায়ক গবেষণা ও ব্যবহারিক কর্মসহায়ক গবেষণা। Denscombe (2010, p.&nbsp;6)-এর মতে, কর্মসহায়ক গবেষণার কৌশল মূলত নির্দিষ্ট সমস্যা সমাধানের লক্ষ্যে এবং ব্যক্তির পেশাদারিত্বের ক্ষেত্র সর্বোৎকৃষ্ট চর্চার জন্য গাইডলাইন হিসেবে কাজ করে।

কর্মউপযোগী গবেষণা এমন একটি মিথস্ক্রিয়াভিত্তিক অনুসন্ধান প্রক্রিয়া যেখানে সমস্যা সমাধানের কার্যক্রম পরিচালিত হয় উপাত্ত-ভিত্তিক যৌথ গবেষণা বা পরিপ্রেক্ষিতের ওপর ভিত্তি করে। এটি মূলত চলমান কার্যকারণের ভিত্তিতে ব্যক্তির এবং প্রতিষ্ঠানগত পরিবর্তনের ভবিষ্যৎ পূর্বানুমানকে উপলব্ধি করতে সহায়তা করে (Reason & Bradbury, 2002)। কর্মউপযোগী গবেষণা প্রক্রিয়া শুরুর ছয় দশক পর অনেক ধরনের পদ্ধতি এতে আত্তীকৃত হয়েছে যেখানে গবেষণা ও কাজের প্রতিফলনের মধ্যকার ভারসাম্যের মধ্যে সাযুজ্য আনতে সহায়ক ভূমিকা পালন করেছে।

## প্রধান তত্ত্বসমূহ

### ক্রিস আরগ্রিস-এর কর্মোপযোগী বিজ্ঞান
ক্রিস আরগ্রিস-এর কর্মোপযোগী বিজ্ঞানের ধারণাটি শুরু হয় কীভাবে মানুষ বিভিন্ন কঠিন পরিস্থিতিতে তাদের প্রতিক্রিয়া দেখায় এর ওপর ভিত্তি করে। মানবিক গঠনের প্রতিক্রিয়া নির্ভর করে বেশ কিছু পরম্পরার ওপর যা কিছু পরিবেশগত চলকের ভিত্তিতে পরিচালিত হয়ে থাকে। How those governing variables are treated in designing actions are the key differences between single-loop learning and double-loop learning. When actions are designed to achieve the intended consequences and to suppress conflict about the governing variables, a single-loop learning cycle usually ensues.

এমআইটির সাবেক অধ্যাপক কার্ট লিউইন ১৯৪৪ সালে সর্বপ্রথম কর্মসহায়ক গবেষণা শব্দটি ব্যবহার করেন। ১৯৪৬ সালে তার লেখা "Action Research and Minority Problems" বা "কর্মসহায়ক গবেষণা ও সংখ্যালঘু সমস্যা" প্রবন্ধে তিনি কর্মসহায়ক গবেষণাকে সামাজিক কর্মের বিভিন্ন ধরনের অবস্থা ও প্রভাবের তুলনামূলক গবেষণা ও গবেষণার মাধ্যমে সামাজিক সমাধানের পদ্ধতি হিসেবে বর্ণনা করেন যা সর্পিলাকার ধাপ ব্যবহারের মাধ্যমে পরিকল্পনা, কর্ম ও তথ্য-খোঁজার সম্মিলিত চক্র হিসেবে কাজ করে যার মাধ্যমে কোনো সমস্যার সমাধান খোঁজা হয়।

## তথ্যসূত্র

বিষয়শ্রেণী:সামাজিক বিজ্ঞান পদ্ধতি
খারওয়ার জেলা

**খারওয়ার জেলা** () আফগানিস্তানের লগার প্রদেশের একটি জেলা। এটি চারখ জেলার একটি অংশ হিসেবে গঠন করা হয়েছিল। জেলাটি খারওয়ার নামক একটি গ্রাম এর নামানুসারে খারওয়ার নামকরণ করা হয়, যা কাবুল থেকে প্রায় ৫৬ মাইল (৯৬ কিলোমিটার) দক্ষিণে এবং গজনি থেকে প্রায় ৪০ কিলোমিটার উত্তর-পূর্বে অবস্থিত। ২০০৮ সালের জুলাই-এ একটি জোটের হেলিকপ্টারের মাধ্যমে কিছু মানুষকে গুলি করে হত্যা করা হয়, এ বিষয়ে একজন আমেরিকান কর্মকর্তা বিবৃতিতে জানান যে, তিনি এই অঞ্চলে ক্রমবর্ধমান সহিংসতার বিষয়ে ভীষণ উদ্বিগ্ন ছিলেন।

## তথ্যসূত্র

বিষয়শ্রেণী:লগার প্রদেশের জেলা
গ্যালিলিও থার্মোমিটার

থাম্ব|একটি গ্যালিলিও থার্মোমিটার
একটি **গ্যালিলিও থার্মোমিটার** (বা **গ্যালিলির থার্মোমিটার**) একটি থার্মোমিটার

এটা নামকরণ করা হয়, গ্যালিলিও গ্যালিলি , কারণ তার আবিষ্কার করা নীতি ব্যবহার করে এই থার্মোমিটারটি তৈরি করা হয়েছে।

## উৎপত্তি ও নামকরণ
বর্তমানে যে যন্ত্রটিকে গ্যালিলিও থার্মোমিটার বলা হয় তা আধুনিক যুগে ন্যাচারাল হিস্ট্রি মিউজিয়াম কর্তৃক সংগৃহীত হয়েছিল যা বিক্রি শুরু হয় ১৯৯০সালে। 

## তত্ত্ব অপারেশন
থাম্ব|কাছে আসা বাল্ব এর
এই গালীলের থার্মোমিটার এর নীতির উপর কাজ করে প্লবতা. প্লবতা কিনা তা নির্ধারণ করে বস্তু ভাসা বা বেসিনে মধ্যে একটি তরল, এবং জন্য দায়ী করা হয় যে এমনকি নৌকা তৈরি ইস্পাত ভাসা পানি (যখন একটি কঠিন বার, ইস্পাত কুন্ড).
কিছুই না|ফ্রেম|চিত্র 1
কিছুই না|ফ্রেম|চিত্র 2
কিছুই না|ফ্রেম|চিত্র 3
কিছুই না|ফ্রেম|চিত্র 4

## আরও দেখুন

* কার্টিজিয়ান ডুবুরি

## নোট

বিষয়শ্রেণী:থার্মোমিটার
হিজলা সরকারি কলেজ

**সরকারি হিজলা কলেজ** বাংলাদেশের বরিশালে হিজলায় অবস্থিত একটি সরকারি কলেজ। এই কলেজটি *হিজলা কলেজ* নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।

## ইতিহাস

এটি 1984 সালে তৎকালীন ইউএনও শেখ মোজেহের উদ্দিন এবং স্থানীয় গণ্যমান্য ব্যক্তিদের সার্বিক সহায়তায় প্রতিষ্ঠিত হয়েছিল। বর্তমানে ছাত্র-ছাত্রীর সংখ্যা প্রায় দুই হাজার তিনশত। এর আয়তন ৪ একর।

## অবস্থান
হিজলা উপজেলা চত্বর থেকে মাত্র ০৫ মিনিটের মধ্যে অত্র কলেজে যাওয়া যায়। কলেজটি হিজলা উপজেলার খুন্নাগেবিন্দপুর মৌজায় অবস্থিত।

## অনুষদসমূহ
; উচ্চ মাধ্যমিক 
* মানবিক বিভাগ, 
* ব্যবসায় শিক্ষা বিভাগ, 
* বিজ্ঞান বিভাগ,
* বিএমটি (বাংলাদেশ কারিগরি শিক্ষা বোর্ড)

; স্নাতক 
* বি.এ, 
* বি.এস.এস, 
* বি.বি.এস,

; স্নাতক(সম্মান)
* হিসাববিজ্ঞান 
* ইংরেজি 
* রাষ্ট্রবিজ্ঞান
* ইসলামের ইতিহাস ও সংস্কৃতি 

## সুযোগ সুবিধা
* গ্রন্থাগারঃ শিক্ষার্থীদের জ্ঞানার্জনের চাহিদা পূরণের জন্য আছে গ্রন্থাগার।
* কম্পিউটার ল্যাবঃ এই কলেজে কম্পিউটার শিক্ষার জন্য একটি কম্পিউটার ল্যাব রয়েছে।
* শ্রেণীকক্ষঃ ডিজিটল কন্টেন্ট নির্ভর পাঠদানের লক্ষ্যে চালু করা হয়েছে মল্টিমিডিয়া শ্রেণীকক্ষ।

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:বরিশাল জেলার মহাবিদ্যালয়
বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:১৯৮৪-এ বাংলাদেশে প্রতিষ্ঠিত
আঁখি খাতুন

**আঁখি খাতুন** একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে সেন্টার-ব্যাক হিসাবে খেলেন। পূর্বে, তিনি বাংলাদেশ জাতীয় আন্ডার - ১৫ ফুটবল দলের জন্য খেলছেন।

## কর্মজীবন
আঁখি খাতুন ২০১৭ সাফ অনূর্ধ্ব-১৫ মহিলা চ্যাম্পিয়নশিপের দলে সদস্য নির্বাচিত হয়েছিলেন। ভুটানের বিপক্ষে ৩-০ ব্যবধানে তিনি দুটি গোল করেন এবং টুর্নামেন্ট জুড়ে অসাধারণ অবদানের জন্য সেরা খেলোয়াড় নির্বাচিত করা হয়েছিল।

## আন্তর্জাতিক গোল
 

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বিষয়শ্রেণী:বাংলাদেশী নারী ফুটবলার
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:বসুন্ধরা কিংস নারী দলের ফুটবলার
বিষয়শ্রেণী:নারী ফুটসাল খেলোয়াড়
বিষয়শ্রেণী:বসুন্ধরা কিংসের ফুটবলার
বিষয়শ্রেণী:নারী ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:নারী ফুটবল কেন্দ্রীয় রক্ষণভাগের খেলোয়াড়
আজমিরা খাতুন দোলা

**আজমিরা খাতুন দোলা** বাংলাদেশী জাতীয় মহিলা কাবাডি খেলোয়াড় যিনি ২০১৪ এশীয় গেমসে ব্রোঞ্জ পদক জেতা কাবাডি দলের অংশ ছিলেন।

## তথ্যসূত্র

## বহিঃসংযোগ
* বাংলাদেশে নারী ক্রীড়া 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কাবাডি খেলোয়াড়
বিষয়শ্রেণী:নারী কাবাডি খেলোয়াড়
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:এশিয়ান গেমসে কাবাডিতে পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
আমিনুল ইসলাম (রাজনীতিবিদ)

**মোঃ আমিনুল ইসলাম** বাংলাদেশের একজন রাজনীতিবিদ। তিনি দিনাজপুর-১ আসনের সংসদ সদস্য ছিলেন।

## প্রাথমিক জীবন
আমিনুল ইসলাম বাংলাদেশের দিনাজপুর জেলার বীরগঞ্জ উপজেলার সুজালপুর ইউনিয়নের শীতলাই গ্রামে জন্মগ্রহণ করেন।

## রাজনৈতিক জীবন
আমিনুল ইসলাম দিনাজপুর জেলা শাখা আওয়ামীলীগের উপদেষ্টা মন্ডলীর সদস্য।

১৯৯০ সালে তিনি বীরগঞ্জ উপজেলা পরিষদ চেয়ারম্যান নির্বাচিত হন।

১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামীলীগের প্রার্থী হিসেবে সংসদ সদস্য নির্বাচিত হন।

তিনি ১৯৯১সাল থেকে ২০০৩ পর্যন্ত ১২বছর সভাপতি বীরগঞ্জ উপজেলা আওয়ামীলীগের সভাপতি হিসেবে দায়িত্ব পালন করেন।

উপজেলা পরিষদ চেয়ারম্যান হিসেবে তিনি ২০১৪ সালে দ্বিতীয় বার এবং ২০১৯ সালে তৃতীয় বার বীরগঞ্জ উপজেলা পরিষদ চেয়ারম্যান নির্বাচিত হন।

## তথ্যসূত্র

বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
সতীশ চন্দ্র রায়

**সতীশ চন্দ্র রায়** বাংলাদেশের দিনাজপুর জেলার রাজনীতিবিদ, মুক্তিযুদ্ধের সংগঠক ও সাবেক প্রতিমন্ত্রী যিনি তৎকালীন দিনাজপুর-৭ ও দিনাজপুর-২ আসনের সংসদ সদস্য ছিলেন।

## প্রাথমিক জীবন
সতীশ চন্দ্র রায় বাংলাদেশের দিনাজপুর জেলায় জন্মগ্রহণ করেন।

## রাজনৈতিক জীবন
সতীশ চন্দ্র রায় বাংলাদেশ আওয়ামী লীগের কেন্দ্রীয় কমিটির সাবেক প্রেসিডিয়াম সদস্য ও বর্তমানে আওয়ামী লীগের কেন্দ্রীয় কমিটির উপদেষ্টা মন্ডলীর সদস্য।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৭ আসন থেকে সংসদ সদস্য নির্বাচিত হন। ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনেও তিনি বাংলাদেশ আওয়ামী লীগের  প্রার্থী হিসেবে দিনাজপুর-২ আসন থেকে সংসদ সদস্য নির্বাচিত হন।

শেখ হাসিনার প্রথম মন্ত্রিসভায় তিনি প্রথমে মৎস্য ও প্রাণিসম্পদ প্রতিমন্ত্রী এবং পরে প্রাথমিক ও গণশিক্ষা প্রতিমন্ত্রী হিসেবে দায়িত্ব পালন করেন।

## তথ্যসূত্র

বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:শেখ হাসিনার প্রথম মন্ত্রিসভার সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:বাংলাদেশী হিন্দু
বিষয়শ্রেণী:দিনাজপুর জেলার ব্যক্তি
বিষয়শ্রেণী:১৯৪১-এ জন্ম
মিজানুর রহমান মানু

**মিজানুর রহমান মানু** বাংলাদেশের দিনাজপুর জেলার রাজনীতিবিদ যিনি দিনাজপুর-৪ আসনের সংসদ সদস্য ছিলেন।

## প্রাথমিক জীবন
মিজানুর রহমান মিনু বাংলাদেশের দিনাজপুর জেলায় জন্মগ্রহণ করেন।

## রাজনৈতিক জীবন
মিজানুর রহমান মিনু ১৯৮৬ সালের তৃতীয় জাতীয় সংসদ নির্বাচনে বাংলাদেশের ওয়ার্কার্স পার্টির প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হন।  এর পর বাংলাদেশ আওয়ামী লীগে যোগদিয়ে ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগের প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:বাংলাদেশের ওয়ার্কার্স পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
তাফিজুর রহমান

**এ্যাডভোকেট মোঃ মো¯তাফিজুর রহমান** বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ আওয়ামীলীগ এর একজন রাজনৈতিক নেতা।

## প্রাথমিক জীবন
এ্যাডভোকেট মোঃ মো¯তাফিজুর রহমান বাংলাদেশের দিনাজপুর জেলায় জন্মগ্রহণ করেন।

## রাজনৈতিক জীবন
এ্যাডভোকেট মোঃ মো¯তাফিজুর রহমান বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে দিনাজপুর থেকে জাতীয় সংসদ নির্বাচন এর নির্বাচনি এলাকা দিনাজপুর-৫ থেকে নির্বাচিত হন।

## আরো দেখুন
* পঞ্চম জাতীয় সংসদ নির্বাচন, ১৯৯১

## বহিঃসংযোগ
* List of 5th Parliament Members - © 2013 Bangladesh Parliament 

## তথ্যসূত্র

বিষয়শ্রেণী:দিনাজপুর জেলার রাজনীতিবিদ
ঝালকাঠি সরকারি কলেজ

**ঝালকাঠি সরকারি কলেজ** ঝালকাঠি জেলা বাংলাদেশের একটি সরকারি কলেজ। এই কলেজটি *ঝালকাঠি  কলেজ* নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ সেইসাথে সাথে রয়েছে ছাত্রাবাস ও ছাত্রীনিবাস। কলেজটি রাজনৈতিক অস্থিরতা থেকে মুক্ত থাকার ফলে এটি উপজেলার অন্যতম কলেজের স্বীকৃতি পেয়েছে।

## ইতিহাস
১৯৬৪ সালের ১লা জুলাই ঝালকাঠি শহরের ডাঃ এ জামানের অনুপ্রেরণায় সুগন্ধা নদীর তীরে পুরাতন একটি ভবনে ঝালকাঠি কলেজ নামে একটি প্রতিষ্ঠা করেন। পরবর্তীতে নদী ভাঙ্গনের ফলে কলেজ ক্যাম্পাসের অধিকাংশ নদীগর্ভে বিলীন হয়ে যায়। ১৯৮০ সালে বর্তমান স্থানে ১৩.৯২ একর জমি অধিগ্রহণের মাধ্যমে কলেজটি নতুনভাবে প্রতিষ্ঠিত হয়। ১৯৮১ সালের ১লা মার্চ কলেজটি জাতীয়করণ করা হয় এবং পর্যায়ক্রমে কলেজটি বর্তমান অবস্থায় উপনীত হয়।

## প্রতিষ্ঠা
ঝালকাঠি সরকারি কলেজটি ১৯৬৪ সনে প্রতিষ্ঠত হয় এবং ১৯৮০ সনে কলেজটি জাতীয়করণ করা হয়। অত্র জেলায় এইটাই একমাত্র সহশিক্ষা সরকারি কলেজ। ঝালকাঠি জনবহুল জেলা শহর। ৫০ বৎসরের এই পুরাতন এবং খ্যাতিসম্পন্ন কলেজটিতে উচ্চ মাধ্যমিক শ্রেনী হতে স্নাতক (সম্মান) পর্যন্ত চালু আছে। কলেজটিতে মানসম্মত শিক্ষকমণ্ডলী দ্বারা শিক্ষা পরিচালনা করা হয়। এখানে ১০০ আসন বিশিষ্ট ১টি ছাত্রাবাস ও ১০০ আসন বিশিষ্ট ছাত্রীনিবাস রয়েছে।

## অনুষদসমূহ
**উচ্চ মাধ্যমিক শ্রেণী**
* মানবিক শাখা
* ব্যবসায় শিক্ষা শাখা
* বিজ্ঞান শাখা

**ডিগ্রী শ্রেণী **
* বি.এ 
* বি.বি.এস
* বি.এসসি

**সম্মান শ্রেণী** 
* বাংলা বিভাগ
* ইংরেজি বিভাগ
* রাষ্ট্রবিজ্ঞান বিভাগ
* ইতিহাস বিভাগ
* ইসলামের ইতিহাস বিভাগ
* দর্শন বিভাগ
* হিসাববিজ্ঞান বিভাগ
* ব্যবস্থাপনা বিভাগ
মাস্টার্স 
*হিসাববিজ্ঞান 
*রাষ্ট্রবিজ্ঞান 

## অবস্থান
বরিশাল-খুলনা মহাসড়কের পাশে কলেজ মোড়ে অবস্থিত। ঝালকাঠি প্রধান বাসস্ট্যান্ড থেকে ২০-২৫ টাকা রিক্সা ভাড়া দিয়ে আসা যায় অথবা পায়ে হেঁটে ১৫-২০ মিনিটে আসা যায়।

## আরও দেখুন
* সরকারি কলেজ 
* বেসরকারি কলেজ

## তথ্যসূত্র

## বহিঃসংযোগ

বিষয়শ্রেণী:ঝালকাঠি জেলার মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:ঝালকাঠি সদর উপজেলা
বিষয়শ্রেণী:১৯৬৪-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
আজহারুল ইসলাম

**মোঃ আজহারুল ইসলাম** (*[[ইংরেজি ভাষা|English]]*: Md. Azaharul Islam) (১৯৪৪ - ১৯৯৬) ছিলেন বাংলাদেশের নীলফামারী জেলার একজন রাজনীতিবিদ। ১৯৭০ সালের মুক্তিযুদ্ধে তিনি ছিলেন কিশোরগঞ্জের যুবনেতা। ১৯৯০ সালের স্বৈরাচার বিরোধী আন্দোলনে তিনি গুরুত্বপূর্ণ ভূমিকা রাখেন। পঞ্চম জাতীয় সংসদে বাংলাদেশ আওয়ামী লীগের সংসদ সদস্য হিসেবে নির্বাচিত হন।

## প্রাথমিক জীবন
আজহারুল ইসলাম ১৯৪৪ সালে বাংলাদেশের নীলফামারী জেলার কিশোরগঞ্জ উপজেলার ১ নং বড়ভিটা ইউনিয়নে জন্মগ্রহণ করেন।।তাঁর পিতার নাম মরহুম মোঃ মফেল উদ্দীন সরকার এবং মাতার নাম আহাতুন নেসা। তিনি বড়ভিটা হাই স্কুল থেকে মাধ্যমিক পাশ করে নীলফামারী কলেজ থেকে উচ্চ মাধ্যমিক এবং স্নাতক সম্পন্ন করেন। বড়ভিটা হাইস্কুলে শিক্ষকতার মাধ্যমে কর্মজীবন শুরু করেন।

## রাজনৈতিক জীবন
আজহারুল ইসলাম নীলফামারী কলেজে পড়ার সময় ছাত্রলীগের রাজনীতিতে যুক্ত হন এবং বঙ্গবন্ধুর ছয় দফার পক্ষে প্রচার শুরু করেন। ১৯৭০ সালের পাকিস্তান সাধারণ নির্বাচনে আওয়ামী লীগের পক্ষে ২৬ বছর বয়সে পূর্ব পাকিস্তান প্রাদেশিক পরিষদের সংসদ সদস্য (এমপিএ) নির্বাচিত হন।

১৯৭১ সালে বাংলাদেশের স্বাধীনতা যুদ্ধে কিশোরগঞ্জ উপজেলার মুক্তিযুদ্ধের সংগঠক হিসেবে ভূমিকা রাখেন।তিনি হলদিবাড়ি যুব শিবিরের প্রধান ছিলেন।পঁচাত্তর সালে বঙ্গবন্ধু হত্যাকাণ্ডের কিছুদিন পর তাঁকেও গ্রেফতার করা হয়,সেসময় তিনি জাতীয় চার নেতার সাথে কারাগারে ছিলেন।

আজহারুল ইসলাম ১৯৯১ সালে পঞ্চম জাতীয় সংসদ নির্বাচনে নীলফামারী-৩ (জলঢাকা -কিশোরগঞ্জ) থেকে সংসদ সদস্য নির্বাচিত হন।  ১৯৯১ সাল থেকে ১৯৯৬ সাল পর্যন্ত জাতীয় সংসদ সদস্য হিসেবে দায়িত্ব পালন করেন। ১৯৯৬ সালের নির্বাচনে তিনি পরাজিত হন।

১৯৯৬ সালের ৪ই ডিসেম্বর হৃদযন্ত্রের ক্রিয়া বন্ধ হয়ে ঢাকায় হলি ফ্যামিলি হাসপাতালে মৃত্যুবরণ করেন। নীলফামারী জেলার বড়ভিটা গ্রামে তাকে সমাধিস্থ করা হয়।তিনি মৃত্যুকালে ৫ মেয়ে ও ২ পূত্র সন্তান রেখে যান।

## তথ্যসূত্র
৩. https://songramernotebook.com/archives/100412। songramernotebook.com

বিষয়শ্রেণী:নীলফামারী জেলার রাজনীতিবিদ
বিষয়শ্রেণী:১৯৯৬-এ মৃত্যু
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:১৯৪৪-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:নীলফামারী জেলার ব্যক্তি
আব্দুল হাফিজ

**মোঃ আব্দুল হাফিজ** বাংলাদেশের নীলফামারী জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ ন্যাশনাল আওয়ামী পার্টি(মোজাফ্ফর) এর একজন রাজনৈতিক নেতা।

## প্রাথমিক জীবন
আব্দুল হাফিজ বাংলাদেশের নীলফামারী জেলায় জন্মগ্রহণ করেন।

## রাজনৈতিক জীবন
আব্দুল হাফিজ বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে নীলফামারী থেকে জাতীয় সংসদ নির্বাচন এর নির্বাচনি এলাকা নীলফামারী-৪ থেকে নির্বাচিত হন। এর পর বাংলাদেশ জাতীয়তাবাদী দলে যোগদিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির প্রার্থী হিসেবে নীলফামারী-৪ আসন থেকে পুনরায় সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:নীলফামারী জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জীবিত ব্যক্তি
সামসুদ্দোহা

**মোঃ সামছুদ্দোহা** বাংলাদেশের নীলফামারী জেলার রাজনীতিবিদ ও নীলফামারী-২ আসনের সাবেক সংসদ সদস্য। তিনি বাংলাদেশের কমিউনিস্ট পার্টির (সিপিবি) একজন নেতা।

## প্রাথমিক জীবন
মোঃ সামছুদ্দোহা নীলফামারী জেলায় জন্মগ্রহণ করেন।

## রাজনৈতিক জীবন
মোঃ সামছুদ্দোহা ২৭ ফেব্রুয়ারি ১৯৯১ সালে অনুষ্ঠিত পঞ্চম জাতীয় সংসদ নির্বাচনে বাংলাদেশের কমিউনিস্ট পার্টির প্রার্থী হিসেবে নীলফামারী-২ আসন থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:বাংলাদেশের কমিউনিস্ট পার্টির রাজনীতিবিদ
বিষয়শ্রেণী:পঞ্চম জাতীয় সংসদ সদস্য
আখতার হোসেন ভূইয়া

**আখতার হোসেন ভূইয়া** (জন্ম ৩১ ডিসেম্বর ১৯৫৯) একজন বাংলাদেশি সরকারি কর্মকর্তা যিনি বাংলাদেশের প্রতিরক্ষা মন্ত্রণালয়ের সাবেক সচিব ছিলেন। সচিব হিসেবে তিনি প্রতিরক্ষা মন্ত্রণালয়ের প্রধান নির্বাহী বা প্রশাসনিক কর্মকর্তা যিনি মন্ত্রণালয়ের আধিভূক্ত সকল সংস্থা ও দপ্তরের ব্যবস্থাপনার দায়িত্বে ছিলেন।

## জন্ম ও শিক্ষাজীবন
আখতার হোসেন ভূইয়া ১৯৫৯ সালের ৩১শে ডিসেম্বর ঢাকা জেলার ধামরাই উপজেলার বালিয়া গ্রামে জন্মগ্রহণ করেন। ১৯৭৫ সালে ঢাকা শিক্ষা বোর্ড থেকে মাধ্যমিক এবং ১৯৭৭ সালে উচ্চ মাধ্যমিক সম্পন্ন করার পর জাহাঙ্গীরনগর বিশ্ববিদ্যালয়ে অর্থনীতি বিভাগে ভর্তি হন। ১৯৮২ সালে তিনি একই বিশ্ববিদ্যালয় থেকে স্নাতকোত্তর ডিগ্রী অর্জন করেন।

## কর্মজীবন
কর্মজীবনের শুরুতে আখতার হোসেন ১৯৮৬ সালে ৬ষ্ঠ ব্যাচে বাংলাদেশ সিভিল সার্ভিসে প্রশাসন ক্যাডার সহকারী কমিশনার পদে যোগদান করেন। পরবর্তীতে তিনি ম্যাজিস্ট্রেট হিসেবেও দায়িত্ব পালন করেন। এরপর বিভিন্ন মন্ত্রণালয় ও বিভাগে সিনিয়র সহকারী সচিব, উপসচিব হিসেবে দায়িত্ব পালন করেন। কিছুকাল তিনি ঢাকা উত্তর সিটি করপোরেশনের প্রশাসকের দায়িত্বও পালন করেন। পরবর্তীতে তাকে স্বরাষ্ট্র মন্ত্রণালয়ের উপ সচিব হিসেবে নিয়োগ দেওয়া হয়। ১লা জানুয়ারি ২০১৭ সালের এক অফিস আদেশের মাধ্যমে স্বরাষ্ট্র মন্ত্রণালয় থেকে তাকে প্রতিরক্ষা মন্ত্রণালয়ের ভারপ্রাপ্ত সচিব হিসেবে কাজী হাবিবুল আউয়ালের স্থলাভিষিক্ত করা হয় এবং পরবর্তীতে জনপ্রশাসন মন্ত্রণালয় ১০শে জুলাই ২০১৭ সালে এক আদেশের মাধ্যমে তাকে ভারপ্রাপ্ত সচিব থেকে একই মন্ত্রণালয়ে পূর্ণ সচিব হিসেবে নিয়োদ দেয়। ২০১৯ সালের ৩১ ডিসেম্বর তিনি অবসরে যান।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রতিরক্ষা মন্ত্রণালয়
বিষয়শ্রেণী:বাংলাদেশের সচিব
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী সরকারি চাকরিজীবী
প্যাসকেলের ত্রিভুজ

দ্বিপদী বিস্তৃতে, **প্যাসকেলের ত্রিভুজ**-এর গুরুত্ব অপরিসীম। দ্বিপদী উপপাদ্য, ২ এর ঘাত যোগফলের অনুক্রম সহ বিভিন্ন গাণিতিক ধারার অভিব্যক্তি প্রকাশে সহায়তা করে। ফ্রান্স-এর গণিতবিদ, **ব্লেইজ প্যাসকেল(**Blaise Pascal)-দ্বিপদী বিস্তৃতির সহগ নির্নয়ের জন্য এই কৌশল সর্বপ্রথম ব্যবহার করেন। তাই তার নাম অনুসারে এই ধারার নামকরণ করা হয়েছে প্যাসকেলের ত্রিভুজ।

## তথ্যসূত্ৰ

## বহিঃসংযোগ
* The Old Method Chart of the Seven Multiplying Squares *(from the Ssu Yuan Yü Chien of Chu Shi-Chieh, 1303, depicting the first nine rows of Pascal's triangle)*
* Implementation of Pascal Triangle in Java – with conversion of higher digits to single digits.
* Pascal's Treatise on the Arithmetic Triangle *(page images of Pascal's treatise, 1655; [https://web.archive.org/web/20040803233048/http://www.lib.cam.ac.uk/RareBooks/PascalTraite/pascalintro.pdf summary])*
* Earliest Known Uses of Some of the Words of Mathematics (P)
* Leibniz and Pascal triangles
* Dot Patterns, Pascal's Triangle, and Lucas' Theorem
* Omar Khayyam the mathematician
* Info on Pascal's Triangle
* Explanation of Pascal's Triangle and common occurrences, including link to interactive version specifying # of rows to view 
* Implementation of Pascal Triangle in SQL

বিষয়শ্রেণী:বিন্যাসবিদ্যা
বিষয়শ্রেণী:গণিত
বিষয়শ্রেণী:অসম্পূর্ণ গণিত নিবন্ধ
বিষয়শ্রেণী:বিচ্ছিন্ন গণিত
বিষয়শ্রেণী:বীজগণিত
বিষয়শ্রেণী:সমীকরণ
বিষয়শ্রেণী:পূর্ণ সংখ্যার ধারা
বিষয়শ্রেণী:সংখ্যাতত্ত্ব
বিষয়শ্রেণী:জ্যামিতি
বিষয়শ্রেণী:গৌণিক ও দ্বিপদী বিষয়
বিষয়শ্রেণী:সংখ্যার ত্রিভুজ
আবদুর রউফ (নীলফামারীর রাজনীতিবিদ)

**আবদুর রউফ** (–২৯ নভেম্বর ২০১১) বাংলাদেশের নীলফামারী জেলার রাজনীতিবিদ ও মুক্তিযোদ্ধা যিনি তৎকালীন রংপুর-১ ও নীলফামারী-১ আসনের সংসদ সদস্য ছিলেন। প্রথম ও পঞ্চম জাতীয় সংসদে তিনি হুইপ হিসেবে দায়িত্ব পালন করেন।

## প্রাথমিক জীবন
আবদুর রউফ  সালে নীলফামারীর ডোমার উপজেলার বাগডোকরা গ্রামে জন্মগ্রহণ করেন। তার পিতা আজিজুল্লা সরকার, যিনি ১৯৭১ সালে স্বাধীনতা যুদ্ধের সময় পাক হানাদার বাহীনির হাতে নিহত হন।
থাম্ব|শেখ মুজিবুর রহমানের হাতের ডানে উপবিষ্ট ছাত্রনেতা আব্দুর রউফ
তার স্ত্রী প্রখ্যাত সাহিত্যিক ও প্রকাশক ফরিদ উদ্দিন খাঁ-র কন্যা সাবেক সংসদ সদস্য ও মহিলা আওয়ামী লীগের সাংগঠনিক সম্পাদিকা ফরিদা রউফ আশা ১০ সেপ্টেম্বর ২০০৭ সালে মৃত্যুবরণ করেন।

## রাজনৈতিক জীবন
আবদুর রউফ ১৯৬৩ থেকে ১৯৬৪ মেয়াদে রাজশাহী বিশ্ববিদ্যালয় কেন্দ্রীয় ছাত্র সংসদের (রাকসু) সাধারণ সম্পাদক ছিলেন। ১৯৬৮ থেকে ১৯৬৯ মেয়াদে তিনি পূর্ব পাকিস্তান কেন্দ্রীয় ছাত্রলীগের সভাপতি হিসেবে দায়িত্ব পালন করেন।

১৯৭১ সালে সরাসরি মুক্তিযুদ্ধ অংশগ্রহণ করেন এবং ছয় নম্বর সেক্টরে প্রবাসী বাংলাদেশ সরকারের প্রতিনিধি ও মুক্তিযোদ্ধা কমান্ডার হিসেবে দায়িত্ব পালন করেন। ১৯৭০ সালের পাকিস্তানের নির্বাচনে তিনি আওয়ামী লীগের প্রার্থী হিসেবে তৎকালীন রংপুর-১১ আসন থেকে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭২ সালে বাংলাদেশের সংবিধান প্রণয়ন কমিটির সদস্য ছিলেন।

তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১ আসন থেকে সংসদ সদস্য নির্বাচিত হন। শেখ মুজিবুর রহমানের পার্লামেন্টে তাকে ডেপুটি চিফ হুইপের দায়িত্ব দেয়া হয়। ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নীলফামারী-১ আসন থেকে সংসদ সদস্য নির্বাচিত হন। পঞ্চম জাতীয় সংসদে বিরোধীদলীয় চিফ হুইপ হিসেবে দায়িত্ব পালন করেন।

তিনি আওয়ামী লীগের রাজনীতির সাথে জড়িত থাকলেও পরে গণফোরামের রাজনীতির সাথে জড়িত হন। তিনি গণফোরামের সভাপতিমণ্ডলীর সদস্য ছিলেন।

## মৃত্যু
আবদুর রউফ ২৯ নভেম্বর ২০১১ সালে মৃত্যুবরণ করেন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০১১-এ মৃত্যু
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:গণফোরামের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ব্রংকাইটিস

**ব্রংকাইটিস** হলো শ্বাসনালীর (ব্রংকাই) আবরণীর প্রদাহ। সাধারণত ভাইরাস বা ব্যাকটেরিয়ার সংক্রমণ, দূষিত বায়ু বা ধূমপানের কারণে এটি ঘটে। বাংলাদেশে শিশু ও বয়স্কদের মধ্যে এ রোগের প্রকোপ বেশি।

## কারণ
প্রধান কারণগুলির মধ্যে রয়েছে:  
* ধূমপান বা তামাক সেবন  
* বায়ুদূষণ (যেমন: কারখানার ধোঁয়া, যানবাহনের নির্গত গ্যাস)  
* স্যাঁতসেঁতে ও ধূলিময় পরিবেশ  
* বারবার শ্বাসনালীর ভাইরাল সংক্রমণ

## লক্ষণ
* ক্রমাগত কাশি (৩ সপ্তাহ বা তার বেশি)  
* সাদা, হলুদ বা সবুজ শ্লেষ্মা নিঃসরণ  
* শ্বাসনালীতে শোঁ শোঁ শব্দ (Wheezing)  
* জ্বর ও কাঁপুনি (তীব্র ব্রংকাইটিসে)  
* বুক ব্যথা ও শ্বাসকষ্ট

## প্রকারভেদ
### তীব্র ব্রংকাইটিস
ভাইরাস (৯০% ক্ষেত্রে) বা ব্যাকটেরিয়ার সংক্রমণে হয়। সাধারণত ২-৩ সপ্তাহে সেরে ওঠে।

### ক্রনিক ব্রংকাইটিস
ধূমপায়ীদের মধ্যে বেশি দেখা যায়। WHO-র সংজ্ঞা অনুযায়ী, বছরে কমপক্ষে ৩ মাস ধরে কাশি ও কফ থাকলে এবং এটি পরপর ২ বছর চললে ক্রনিক ধরা হয়।

## চিকিৎসা
* **তীব্র**: সাধারণত স্বয়ংক্রিয়ভাবে সেরে ওঠে। কাশির ওষুধ, ব্যথানাশক ও পর্যাপ্ত তরল গ্রহণ advised।  
* **ক্রনিক**: ইনহেলার (ব্রংকোডাইলেটর), স্টেরয়েড, অক্সিজেন থেরাপি। ধূমপান বন্ধ করা বাধ্যতামূলক।

## প্রতিরোধ
* ধূমপান ও বায়ুদূষণ এড়ানো  
* ইনফ্লুয়েঞ্জা ও নিউমোকক্কাল টিকা নেওয়া  
* ধূলিকণাযুক্ত পরিবেশে মাস্ক ব্যবহার  
* নিয়মিত হাত ধোয়া

## তথ্যসূত্র

  
  
  


বিষয়শ্রেণী:শ্বাসযন্ত্রের রোগ
বিষয়শ্রেণী:ফুসফুসের রোগ
আলাই মিনার

**আলাই মিনার** হল আলাউদ্দিন খিলজি নির্মিত একটি অসমাপ্ত মিনার। এটি কুতুব মিনার চত্ত্বরে অবস্থিত। দাসবংশের পরে ভারতে ক্ষমতায় আসে খিলজি রাজবংশ ত্রয়োদশ শতাব্দীতে। সম্রাট আলাউদ্দিন খিলজি দিল্লীর কুতুবমিনারের পাশেই একটি সর্বোচ্চ টাওয়ার তৈরির সিদ্ধান্ত নেন, যার উচ্চতা কুতুব মিনারের দ্বিগুণ হবে। ১৩১৬ খ্রিষ্টাব্দে আলাউদ্দিন খিলজি মৃত্যুর কারণে মাত্র ৮০ ফুট নির্মাণের পরেই এটি পরিত্যক্ত মিনারে পরিণত হয়। এর প্রথম ধাপটুকুও তৈরি হতে পারেনি। খিলজি বংশের পরবর্তী উত্তরসূরীরা কেউই এটি সম্পূর্ণ করার সাহস দেখাননি। এটার বুনিয়াদি ধাপটা টুকরো পাথর দিয়ে নির্মিত, যেটির ধ্বংসাবশেষ এখনও কুতুব মিনার এলাকাতেই রয়েছে। আমির খসরুর তারিখ-ই-আলাই (Tarikh-i-Alai) তে আলাউদ্দিন খিলজির এই মিনার তৈরির ইচ্ছার উল্লেখ পাওয়া যায়।

থাম্ব|আলাই মিনার এর ধ্বংসস্তুপ

## তথ্যসূত্র

বিষয়শ্রেণী:ভারতের ইতিহাস
বিষয়শ্রেণী:ইসলামি স্থাপত্য
বিষয়শ্রেণী:ভারতের বিশ্ব ঐতিহ্যবাহী স্থান
রিয়াদ মাহরিজ

**রিয়াদ করিম মাহরিজ** (জন্ম: ২১ ফেব্রুয়ারি ১৯৯১) একজন পেশাধার ফুটবল খেলোয়াড়, যিনি প্রিমিয়ার লিগের দল ম্যানচেস্টার সিটির এবং আলজেরীয় জাতীয় দলের হয়ে খেলেন।

## তথ্যসূত্র

## বহিঃসংযোগ

*Riyaz Mahrez profile at the Manchester City F.C. website
*
*
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরিয়ার আন্তর্জাতিক ফুটবলার
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ল্য আভ্র অ্যাথলেটিক ক্লাবের খেলোয়াড়
বিষয়শ্রেণী:কেঁপের কেরফাঁতাঁ ফুটবল ক্লাবের খেলোয়াড়
বিষয়শ্রেণী:২০১৫ আফ্রিকা কাপ অব নেশন্সের খেলোয়াড়
বিষয়শ্রেণী:আফ্রিকা কাপ অব নেশন্স বিজয়ী খেলোয়াড়
বিষয়শ্রেণী:২০১৯ আফ্রিকা কাপ অব নেশন্সের খেলোয়াড়
বিষয়শ্রেণী:সারসেলের ব্যক্তি
বিষয়শ্রেণী:ভাল-দোয়াজের ক্রীড়াবিদ
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:লিগ ২-এর খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৭ আফ্রিকা কাপ অব নেশন্সের খেলোয়াড়
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:আলজেরীয় মুসলিম
বিষয়শ্রেণী:ফরাসি মুসলিম
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফরাসি পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:আলজেরীয় পুরুষ ফুটবলার
খোশি জেলা

**খোশি জেলা** আফগানিস্তানের লগার প্রদেশের পূর্ব অংশে অবস্থিত একটি জেলা। জেলাটি কাবুল থেকে প্রায় ৮০ কিমি দূরে এবং লগার প্রদেশের পুল-ই-আলম এর কেন্দ্রীয় অঞ্চল থেকে প্রায় ১৮ কিমি দূরে অবস্থিত। জেলা কেন্দ্রীয় এলাকার নাম হচ্ছে খোশি। যার মধ্যে থেকে পশতুন জনসংখ্যা ৬৫%, তাজিক ৩৪% এবং হাজারা ১% রয়েছে।

## তথ্যসূত্র

## বহিঃসংযোগ

*Website dedicated for Logar province 
*Afghanistan Information Management Services (AIMS) 
*Logar Provincial Reconstruction Team - Czech Republic  

বিষয়শ্রেণী:লগার প্রদেশের জেলা
পঞ্চগড় সরকারি মহিলা কলেজ

**পঞ্চগড় সরকারি মহিলা কলেজ ** পঞ্চগড়ে অবস্থিত বাংলাদেশের একটি সরকারি কলেজ। এই কলেজটি *মহিলা কলেজ * নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।

## ইতিহাস
বাংলাদেশের সর্ব উত্তরের জনপদ পঞ্চগড়ের একটি সুবিখ্যাত ও ঐতিহ্যবাহী বিদ্যাপীঠ পঞ্চগড় সরকারি মহিলা কলেজ। নারীশিক্ষা সম্প্রসারণের মহৎ লক্ষ্য নিয়ে স্থানীয় দানবীর, বিদ্যানুরাগী ব্যক্তিবর্গ ও জেলা প্রশাসনের প্রত্যক্ষ সহযোগিতায় ১৯৮৫ সালের ১ জুলাই কলেজটির যাত্রা শুরু হয়। ১৯৯০ সালে কলেজটিকে সরকারিকরণ করা হলেও ১৯৯১ সালে তা’ বাতিল করা হয়। ১৯৯৭ সালের ২৭ মার্চ কলেজটি জাতীয়করণ করেন। জেলার একমাত্র সরকারি মহিলা কলেজ এটি। নারীশিক্ষার উন্নয়নে সর্বোপরি একটি দক্ষ, মননশীল জাতি উপহার দেবার মানসে এই শিক্ষাপ্রতিষ্ঠানটি সূচনালগ্ন থেকেই শিক্ষাদান প্রক্রিয়ায় অসামান্য অবদান রেখে আসছে। প্রায় ছয় হাজার ছাত্রী সম্বলিত এ শিক্ষায়তনে পাঠদানের পরিবেশ অত্যন্ত অনুকূল। এইচ.এস.সি. পর্যায়ে ২২টি ও স্নাতক (পাস) পর্যায়ে ২০টি বিষয়ে এবং স্নাতক (সম্মান) পর্যায়ে ৯টি বিষয়ে এখানে পাঠদান করা হয়। কলেজের প্রাক্তন অধ্যক্ষ ড. মোঃ নাজমুল হক এই কলেজে অবস্থিত বাংলাদেশের একমাত্র ‘রকস্ মিউজিয়ামটি প্রতিষ্ঠা করেন। এটি ছাত্রীদের জ্ঞানার্জনের পাশাপাশি দেশি-বিদেশি পর্যটকদের জন্য এক অপার কৌতূহলের বিষয়। জেলার প্রথম পরীক্ষামূলক চা বাগানটি এই কলেজ ক্যাম্পাসে অবস্থিত। “শিক্ষাই মুক্তি” এ স্লোগানকে ধারণ করে এ কলেজ সাফল্যের দিক থেকে জেলার সবচেয়ে গৌরবময় ফলাফল উপহার দিয়ে আসছে। কলেজের সামগ্রিক কর্মসূচি সুষ্ঠুভাবে সম্পন্ন করার জন্য ‘একাডেমিক ক্যালেন্ডার’ অনুসরণ করা হয়। সহশিক্ষা কার্যক্রমেও এ কলেজের অবস্থান অনন্য। জাতীয় দিবস সহ অন্যান্য গুরুত্বপূর্ণ দিবসে ছাত্রীরা অংশ নিয়ে থাকে। আবৃত্তি, সঙ্গীত, বিতর্ক সহ কলেজে অনুষ্ঠিত ক্রীড়া ও সাংস্কৃতিক প্রতিযোগিতায় ছাত্রীদের তৎপরতা আশাব্যঞ্জক। পঞ্চগড় সরকারি মহিলা কলেজটি অধ্যক্ষ, উপাধ্যক্ষ এবং সকল শিক্ষক ও কর্মচারীর ঐকান্তিক প্রচেষ্টায় নিরন্তর এগিয়ে চলেছে।

## অনুষদসমূহ
কলেজটিতে বর্তমানে  ৯টি বিষয়ে অনার্স কোর্স চালু রয়েছে। শিক্ষার্থীর সংখ্যা সাড়ে ৩ হাজারের বেশি। 

* বাংলা
* অর্থনীতি 
* ইতিহাস
* ইসলামের ইতিহাস
* ভূগোল
* দর্শন
* গণিত
* ব্যবস্থাপনা 
* মার্কেটিং

## শিলা জাদুঘর
পঞ্চগড় সরকারি মহিলা কলেজ চত্ত্বরে ২০০০ সালে তৎকালীন অধ্যক্ষ নাজমুল হকের প্রচেষ্টায় পাথরের জাদুঘর প্রতিষ্ঠিত হয়। জাদুঘরটিতে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে যার পরিমাণ প্রায় ১,০০০-এরও বেশি।

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

বিষয়শ্রেণী:পঞ্চগড় জেলার মহাবিদ্যালয়
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের মহাবিদ্যালয়
সরকারি জাহেদা সফির মহিলা কলেজ

**সরকারী জাহেদা সফির মহিলা কলেজ** জামালপুর সদর উপজেলায় অবস্থিত বাংলাদেশের একটি সরকারি কলেজ। আধুনিক সুযোগ সুবিধাসহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।

## ইতিহাস
১৯৬৭ সালের ৯ জুন সরকারি জাহেদা সফির মহিলা কলেজ এক সভায় কলেজটি প্রতিষ্ঠার সিদ্ধান্ত হয়। শুরুতে কলেজটি টিনের চালা ঘরে শিক্ষা কার্যক্রম শুরু করে। স্বাধীনতার পর ১৯৮০ সালের ১লা মার্চ কলেজটি জাতীয়করণ কর হয়। কলেজটির মোট জমির পরিমাণ ৪.৩৭। কলেজটিতে ১২টি বিষয়ে স্নাতক পর্যায়ে পাঠ দান করা হয়। কলেজ প্রতিষ্ঠা লগ্ন হতেই উচ্চমাধ্যমিক পর্যায়ে যুক্তিবিদ্যা ও পরবর্তীকালে স্নাতক পর্যায়ে দর্শন বিষয় অনুমোদিত হয়।

## অনুষদসমূহ
**উচ্চ মাধ্যমিক** 
* মানবিক বিভাগ
* ব্যবসায় শিক্ষা
* বিজ্ঞান বিভাগ

**স্নাতক** 
* বি.এ, 
* বি.এস.এ. 
* বি.বি.এস,

## সুবিধাদি
শিক্ষার্থীদের জ্ঞানার্জনের চাহিদা পূরণের জন্য একটি গ্রন্থাগার রয়েছে। সেখানে প্রায় ১২০০০ বইয়ের সংগ্রহশালা রয়েছে। কলেজে কম্পিউটার শিক্ষার জন্য অত্যাধুনিক একটি কম্পিউটার ল্যাব রয়েছে। ডিজিটাল সামগ্রী নির্ভর পাঠদানের লক্ষ্যে মল্টিমিডিয়া শ্রেণীকক্ষ চালু করা হয়েছে।

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
*  
* মাধ্যমিক ও উচ্চশিক্ষা অধিদপ্তর 

বিষয়শ্রেণী:জামালপুর জেলার মহাবিদ্যালয়
বিষয়শ্রেণী:১৯৬৭-এ প্রতিষ্ঠিত বিশ্ববিদ্যালয় ও কলেজ
নিউ ফুট-বল ক্লাব

**নিউ ফুট-বল ক্লাব ** ছিল মাদ্রিদ ভিত্তিক একটি স্পেনীয় ফুটবল ক্লাব, যেটি ১৮৯৭ থেকে ১৯০৩ সাল পর্যন্ত সক্রিয় ছিল। তারা ১৯০২ কোপা দে লা করোনাসিওনে অংশগ্রহণ করেছিল।

## তথ্যসূত্র

বিষয়শ্রেণী:মাদ্রিদের ফুটবল ক্লাব
বিষয়শ্রেণী:১৮৯৭-এ প্রতিষ্ঠিত ফুটবল ক্লাব
বিষয়শ্রেণী:১৮৯৭-এ স্পেনে প্রতিষ্ঠিত
বিষয়শ্রেণী:১৯০৩-এ ভেঙ্গে যাওয়া ফুটবল ক্লাব
বিষয়শ্রেণী:১৯০৩-এ স্পেনে ভেঙ্গে যাওয়া প্রতিষ্ঠান
বিষয়শ্রেণী:মাদ্রিদ কমিউনিটির বিলুপ্ত ফুটবল ক্লাব
নজরুল স্বরলিপি

**নজরুল স্বরলিপি** (প্রথম প্রকাশ- ১৯৩১) ৩৫টি। 
নজরুল সংগীত স্বরলিপি প্রমাণীকরণ :

আদি গ্রামোফোন রেকর্ডে ধারণকৃত নজরুল সংগীতের বাণী ও সুর অনুযায়ী স্বরলিপি প্রমাণীকরণের জন্য সরকার ‘নজরুল সংগীত স্বরলিপি প্রমাণীকরণ পরিষদ’ গঠন করেছে। উক্ত পরিষদ কবি নজরুল ইসলামের সুস্থাবস্থায় প্রকাশিত আদি গ্রামোফোন রেকর্ড-এর বাণী ও সুর অনুসরণে নজরুল-সংগীতের স্বরলিপি সত্যায়ন ও শুদ্ধতা যাচাই করে স্বরলিপি গ্রন্থ প্রকাশ করে। ইতোমধ্যে নজরুল সংগীত স্বরলিপি ৩৭টি খণ্ড (প্রতি খণ্ডে ২৫ টি করে) ৯২৫টি শুদ্ধ নজরুল সংগীতের স্বরলিপি প্রকাশিত হয়েছে। আরও তিনটি খণ্ড প্রকাশের অপেক্ষায় রয়েছে।

## তথ্যসূত্র

https://web.archive.org/web/20181009064353/http://www.nazrulinstitute.gov.bd/site/page/731bc9c8-fb65-4c7d-b3f2-0b49cbfdaa0a/%E0%A6%95%E0%A6%BE%E0%A6%B0%E0%A7%8D%E0%A6%AF%E0%A6%BE%E0%A6%AC%E0%A6%B2%E0%A6%BF
চিত্রলেখা গুহ

**চিত্রলেখা গুহ** বা **চিত্রলেখা গূহ** একজন  বাংলাদেশী টেলিভিশন, মঞ্চ এবং চলচ্চিত্র অভিনেত্রী। ৭১ এর মা জননী চলচ্চিত্রে তার ভূমিকার জন্য তিনি ২০১৪ সালের শ্রেষ্ঠ অভিনেত্রী হিসেবে বাংলাদেশ জাতীয় চলচ্চিত্র পুরস্কার লাভ করেন।

## কর্মজীবন
চিত্রলেখা ১৯৮৬ সালে তার অভিনয় যাত্রা শুরু করেন।

## ব্যক্তিগত জীবন
চিত্রলেখা ১৯৮৬ সালের ২৮শে এপ্রিল শিল্প নির্দেশক উত্তম গুহের সাথে বিবাহ বন্ধনে আবদ্ধ হন। তাদের দুই মেয়ে আছে আরনিলা গুহ এবং আরিশানা গুহ।

## চলচ্চিত্রের তালিকা
* লালসালু (২০০১)
* লালন (২০০৪)
* মোল্লা বাড়ীর বউ (২০০৫)
* কমন জেন্ডার (২০১২)
* ৭১ এর মা জননী (২০১৪)
*রূপসা নদীর বাঁকে ২০২০
*জীবন ঢুলী ২০১৪

## পুরস্কার
;জাতীয় চলচ্চিত্র পুরস্কার
* **বিজয়ী**: শ্রেষ্ঠ পার্শ্ব অভিনেত্রী - ৭১ এর মা জননী (২০১৪)

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:চট্টগ্রাম জেলার অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী হিন্দু
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাঙালি হিন্দু
বিষয়শ্রেণী:বাংলাদেশী মঞ্চ অভিনেত্রী
ভারত উপমহাদেশীয় মুসলিম শাসকগণ

মুসলমানদের ভারত বিজয়কে উপলক্ষ্য করে ১৩শ খ্রিষ্টাব্দ শতকের শুরু থেকেই ভারত উপমহাদেশে বিভিন্ন ইসলামি রাষ্ট্র গড়ে উঠে। মুসলিম রাষ্ট্রগুলোর মধ্যে ভারতের বেশিরভাগ এলাকায় শাসন করে মুঘল সাম্রাজ্য সর্বাধিক ক্ষমতাশীল হিসেবে খ্যাতি লাভ করে। তারা ১৬শ শতকের মাঝামাঝিতে শাসন প্রতিষ্ঠা করে ১৮শ শতকের মাঝামাঝি পর্যন্ত শাসনকার্য পরিচালনা করে  
ইসলামি শাসন ধীরে ধীরে মারাঠা সাম্রাজ্যের কর্তৃত্ব খর্ব করতে থাকে। এবং বিভিন্ন বিদ্রোহীদের (যেমন- আকবরের শাসনকাল পর্যন্ত মুঘল সাম্রাজ্যে চলা বিদ্রোহ) শক্তি নিঃশেষ করতে থাকে। ভারতের ইসলামি শাসনের যুগের শেষ দুটি প্রধান ঘটনা দ্বারা চিহ্নিত করা হয়। প্রথমত ১৮৫৭ সালের সিপাহী বিদ্রোহ, দ্বিতীয়ত ব্রিটিশ শাসনামলের শুরু। যদিও ভারত অধিরাজ্য (১৯৪৮ সাল) পর্যন্ত হায়দ্রাবাদের ইসলামি রাষ্ট্র সহ কিছু ছোটখাটো দেশীয় রাজ্য ক্ষমতায় ছিল।
সে যাই হোক, এরপূর্বে ১৭শ এবং ১৮শ খ্রিষ্টীয় শতকে ইসলামি রাষ্ট্রগুলোর পতন শুরু হয়।

## ভারতের শাসকদের তালিকা

### ঘুরি সালতানাত
* মুহাম্মদ ঘুরি : পৃথ্বীরাজ চৌহানকে পরাজিত করে ১১৯২ খ্রি‌. ভারতে ইসলামি সালতানাত প্রতিষ্ঠা করেন।

### মামলুক সালতানাত
* কুতুবউদ্দিন আইবেক

### খিলজি সালতানাত
* জালালুদ্দিন মুহাম্মদ খিলজি

### লোদি সালতানাত
লোদি রাজবংশ ছিল পশতু রাজবংশ। ১৪৫১ থেকে ১৫২৬ সাল পর্যন্ত উত্তর ভারত ও পাঞ্জাবের অংশবিশেষ ও বর্তমান পাকিস্তানের খাইবার পাখতুনখোয়া প্রদেশে লোদি রাজবংশের শাসন ছিল। বাহলুল খান লোদি এই রাজবংশের সূচনা করেন। ইবরাহিম লোদির আমলে লোদি রাজবংশের পতন ঘটে।

### মোঘল বাদশাহী

## বাংলাদেশের শাসকদের তালিকা

### খিলজী শাসনকাল
* ইখতিয়ার উদ্দিন মুহম্মদ বিন বখতিয়ার খলজী

## তথ্যসূত্র

বিষয়শ্রেণী:ভারতের শাসক
বিষয়শ্রেণী:ভারতে ইসলাম
বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:ভারতের সাম্রাজ্য ও রাজ্য
চট্টগ্রাম বন্দর স্টেডিয়াম

**শহীদ ইঞ্জিনিয়ার শামসুজ্জামান স্টেডিয়াম** বাংলাদেশের চট্টগ্রাম জেলায় অবস্থিত একটি স্টেডিয়াম। এই স্টেডিয়ামের মালিক চট্টগ্রাম বন্দর কর্তৃপক্ষ। বাংলাদেশের অন্যসকল স্টেডিয়ামের মত এই ভেন্যুটি  জাতীয় ক্রীড়া পরিষদের নিয়ন্ত্রণাধীন নয়। তবে জেলা ক্রীড়া সংস্থাসহ জাতীয় পর্যায়ে ভেন্যুর ব্যবহার হয়েছে।

## নির্মাণ
চট্টগ্রাম বন্দরের কর্মকর্তা, কর্মচারী এবং তাদের পোষ্যদের ক্রীড়া শিক্ষা ও প্রশিক্ষণ গ্রহণে জাতীয় ও আন্তর্জাতিক মানের খেলোয়াড় তৈরির লক্ষ্যে চট্টগ্রাম বন্দর কর্তৃপক্ষ কর্তৃক ১৯৬০ সালে এই স্টেডিয়াম নির্মাণ করে। ২০২১ সালে স্টেডিয়ামে ফ্লাড লাইট  বসানোর পরিকল্পনা করা হয়। 

## আয়োজন
এখানে ক্রিকেট, ফুটবল, ভলিবলসহ বিভিন্ন ক্রীড়ার একাডেমিক কার্যক্রম চলে। বিশ্বকাপ ক্রিকেটের (অনূর্ধ্ব-১৯) সময় স্টেডিয়ামটি অনুশীলন ভেন্যু হিসাবে ব্যবহার করা হয়।

## আরো দেখুন
* বাংলাদেশের ক্রীড়া স্থাপনাসমূহ
## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:২০১৫-এ প্রতিষ্ঠিত
বিষয়শ্রেণী:চট্টগ্রামের ক্রীড়া অনুষ্ঠানস্থল
মোহর শেখ

**মোহর শেখ** (জন্ম: ২১ মার্চ ১৯৯৭) হলেন একজন বাংলাদেশি ক্রিকেটার। তিনি ২০১৮ সালের ৮ই অক্টোবর তারিখে, ২০১৮–১৯ জাতীয় ক্রিকেট লিগে রাজশাহী বিভাগের হয়ে খেলার মাধ্যমে প্রথম-শ্রেণীর ক্রিকেটে অভিষেক করেন। এই মাসের শেষের দিকে, তিনি জিম্বাবুয়ে ক্রিকেট দলের বিরুদ্ধে প্রস্তুতিমূলক খেলায় বাংলাদেশ ক্রিকেট বোর্ড একাদশে ডাক পান।

২০১৮ সালের অক্টোবর মাসে, তিনি ২০১৯ বাংলাদেশ প্রিমিয়ার লিগের ড্রাফটে ঢাকা ডায়নামাইটসে স্থান পান।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:বাংলাদেশী ক্রিকেটার
বিষয়শ্রেণী:রাজশাহী বিভাগের ক্রিকেটার
বিষয়শ্রেণী:রাজশাহী জেলার ব্যক্তি
বিষয়শ্রেণী:রাজশাহী বিভাগ থেকে আগত ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার
এ.এইচ.এম. নোমান খান

**এ.এইচ.এম. নোমান খান** হলেন একজন বাংলাদেশী সমাজকর্মী এবং বেসরকারী সংগঠন সেন্টার ফর ডিস্যাবিলিটি ইন ডেভেলপমেন্ট (সিডিডি)-এর প্রতিষ্ঠাতা ও চেয়ারম্যান। সামাজিক উন্নয়নে তার অসামান্য ভূমিকার জন্য ২০১০ সালে তিনি রামোন ম্যাগসেসে পুরস্কার লাভ করেছেন।।

## পুরস্কার ও সম্মাননা
নোমান খান প্রতিবন্ধীদের উন্নয়নের মূলধারায় যুক্ত করার মাধ্যমে তাদের জীবনযাত্রায় ইতিবাচক পরিবর্তন সাধনে গুরুত্বপূর্ণ ভূমিকা পালন করায় ২০১০ সালে এশিয়ার নোবেল পুরস্কার হিসেবে বিবেচ্য ফিলিপাইনভিত্তিক রামোন ম্যাগসেসে পুরস্কার লাভ করেন।

## তথ্যসূত্র

## বহিঃসংযোগ
* রামোন ম্যাগসেসে পুরস্কার বিজয়ীর জীবনীতে নোমান খান।

বিষয়শ্রেণী:জীবিত ব্যক্তি
বিষয়শ্রেণী:রামোন ম্যাগসেসে পুরস্কার বিজয়ী
জহুরা আক্তার রেশমা

**জহুরা আক্তার রেশমা** (জন্ম ১১ জুলাই ১৯৯৮) একজন বাংলাদেশি মহিলা ভারোত্তোলন প্রতিযোগি, ৪৮ কেজি বিভাগে প্রতিদ্বন্দ্বিতায় এবং আন্তর্জাতিক প্রতিযোগিতায় বাংলাদেশকে প্রতিনিধিত্ব করেন।

তিনি ৪৮ কেজি বিভাগে ২০১৪ এশিয়ান গেমসে এবং মেয়েদের ৪৮ কেজি বিভাগে ২০১৪ সালের গ্রীষ্মকালীন যুব অলিম্পিকে অংশ নেন।

## কর্মজীবন
২০১৫ সালে কমনওয়েলথ জুনিয়র ও যুব ভারোত্তোলনের উভয় বিভাগে ব্রোঞ্জ জিতেছেন। ২০১৬ সালে ইন্টারন্যাশনাল কাপ ভারোত্তোলনে মেয়েদের ৬৩ কেজি ওজন শ্রেণীতে স্বর্ণপদক জিতেছেন রেশমা।

## তথ্যসূত্র

## বহিঃসংযোগ
*
*
*
*
*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:বাংলাদেশী নারী ভারোত্তলক
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:২০শ শতাব্দীর বাংলাদেশী নারী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
ফৌজিয়া হুদা জুঁই

**ফৌজিয়া হুদা জুঁই** (জন্ম ২১ ফেব্রুয়ারি, ১৯৮৫) একজন বাংলাদেশী অ্যাথলিট। ২০০০ সালের গ্রীষ্মকালীন অলিম্পিকে তিনি ১০০ মিটার প্রতিযোগিতায় অংশ নেন।

## কর্মজীবন
১৯৯৮ সালে জুনিয়র মিটে তিনি ক্যারিয়ার শুরু করেছিলেন ১০০ মিটার স্প্রিন্ট ও লং জাম্পে। ২০০০ সালের সাত জাতির আমন্ত্রণমূলক অ্যাথলেটিকসে ১০০ মিটার স্প্রিন্ট জিতেন। ২০০৪ ইসলামাবাদ সাফ গেমস ও ২০০৬ কলম্বো সাফ গেমসে অংশগ্রহণ করেন। বর্তমানে তিনি বিকেএসপির একমাত্র মহিলা পিএইচডি করা অ্যাথলেটিকস কোচ। যিনি  আন্তর্জাতিক অঙ্গনে স্বর্ণপদক জিতেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:বাংলাদেশী নারী স্প্রিন্টার
বিষয়শ্রেণী:বাংলাদেশের অলিম্পিক মল্লক্রীড়াবিদ
বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:অলিম্পিক নারী স্প্রিন্টার
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বাংলাদেশ পর্যটন বোর্ড

**বাংলাদেশ পর্যটন বোর্ড** (বিটিবি) হলো বাংলাদেশে পর্যটন সংক্রান্ত জাতীয় সংস্থা। বাংলাদেশের রাজধানী ঢাকায় অবস্থিত সরকারি এই বোর্ডটি বাংলাদেশের পর্যটনের প্রসার ও প্রচারণায় কাজ করে এবং সাথে সাথে জাতীয়ভাবে পর্যটন সংক্রান্ত প্রয়োজনীয় প্রশিক্ষণের ব্যবস্থা করে থাকে। বেসামরিক বিমান পরিবহন ও পর্যটন মন্ত্রণালয়ের সচিব মোকাম্মেল হোসেন বর্তমানে পর্যটন বোর্ডের চেয়ারম্যান এবং জনাব জাবেদ আহমেদ (অতিরিক্ত সচিব) প্রধান নির্বাহী কর্মকর্তা হিসেবে দায়িত্ব পালন করছেন।

## ইতিহাস
বাংলাদেশের পর্যটনকে প্রচার ও প্রসারের লক্ষ্যে বাংলাদেশ সরকার ২০১০ সালের জুনে ‘জাতীয় পর্যটন নীতিমালা’ পাশ করে। এরপর ১৮ই জুলাই ‘বাংলাদেশ পর্যটন বোর্ড আইন, ২০১০’ পাশ হয়। একই বছরের সেপ্টেম্বরে এই আইনের আওতায় বাংলাদেশ পর্যটন বোর্ড স্থাপিত হয়। বর্তমানে সংস্থাটির প্রধান কার্যালয় ঢাকার আগারগাঁও এ অবস্থিত। সংস্থাটি বেসামরিক বিমান পরিবহন ও পর্যটন মন্ত্রণালয়ের আওতাভুক্ত।

## তথ্যসূত্র

বিষয়শ্রেণী:বাংলাদেশের পর্যটন
বিষয়শ্রেণী:বেসামরিক বিমান পরিবহন ও পর্যটন মন্ত্রণালয়
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
জ্যাক নিউম্যান

**জন আলফ্রেড জ্যাক নিউম্যান** (; জন্ম: ১২ নভেম্বর, ১৮৮৪ - মৃত্যু: ২১ ডিসেম্বর, ১৯৭৩) হ্যাম্পশায়ারের সাউথসী এলাকায় জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার ছিলেন। ১৯০৬ থেকে ১৯৩০ সময়কালে প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং ও ডানহাতে বোলিংয়ে পারদর্শিতা দেখিয়েছেন **জ্যাক নিউম্যান**। নতুন বল হাতে আউট সুইং ও তারপর দূর্দান্ত অফ স্পিন বোলিং করতেন তিনি।

## খেলোয়াড়ী জীবন
১৯০৬ থেকে ১৯৩০ সাল পর্যন্ত দীর্ঘদিনের প্রথম-শ্রেণীর খেলোয়াড়ী জীবন চলমান ছিল জ্যাক নিউম্যানের। এ সময়ে ২৫.০২ গড়ে ২০৫৪ উইকেট দখল করেন। তন্মধ্যে ব্যক্তিগত সেরা বোলিং করেন ৯/১৩১। খেলায় দশ বা ততোধিক উইকেট ৩৫বার পেয়েছেন। ১৯২৭ সালে সমারসেটের বিপক্ষে অনুষ্ঠিত খেলায় ৮৮ রানের বিনিময়ে ১৬ উইকেট পেয়েছিলেন তিনি। তার তুলনায় মাত্র দুইজন খেলোয়াড় গ্ল্যামারগনের ডন শেফার্ড ও গ্লুচেস্টারশায়ারের জর্জ ডেনেট এতো অধিকসংখ্যক উইকেট পেয়েও ইংল্যান্ডের পক্ষে খেলার সুযোগ পাননি।

অনেকগুলো বছর তিনি ও অ্যালেক কেনেডি হ্যাম্পশায়ারের বোলিং আক্রমণ পরিচালনা করেছিলেন। তবে তেমন সফলতা পাননি। বোলিং পরিবর্তন না করে একটি খেলার তারা উভয় ইনিংস সম্পন্ন করেছিলেন।

সমগ্র খেলোয়াড়ী জীবনে ২১.৫৭ গড়ে ১৫৩৬৪ রান তুলেন। দশটি শতরানের ইনিংস খেলেন। ব্যক্তিগত সর্বোচ্চ ইনিংস খেলেন অপরাজিত ১৬৬*। এ সময়ে ৩১৮টি ক্যাচ হাতের মুঠোয় পুরেন।

১৯২১ থেকে ১৯২৮ সালের মধ্যে পাঁচ মৌসুমে ১০০০ রান ও ১০০ উইকেট লাভের ন্যায় ডাবল লাভ করেছেন। ১৯২১ সালে এ কৃতিত্ব প্রথম করেছিলেন। ১৯২৬ সালে অল-রাউন্ডারের সেরা ক্রীড়াশৈলী প্রদর্শন করেছেন গ্লুচেস্টারশায়ারের বিপক্ষে। খেলায় তিনি ৬৬ ও অপরাজিত ৪২* রানের পাশাপাশি ১৪৮ রানের বিনিময়ে ১৪ উইকেট পান।

## মূল্যায়ন
জন আর্লট সেরা খেলোয়াড়দেরকে নিয়ে গড়া তালিকায় তাকে রাখেন যারা কখনো ইংল্যান্ডের পক্ষে টেস্ট খেলার সুযোগ পাননি।

১৯২২ সালে ট্রেন্ট ব্রিজে অপ্রত্যাশিত ঘটনায় জ্যাক নিউম্যান জড়িয়ে পড়েন। বোলিং করতে অস্বীকৃতিজ্ঞাপন করায় দর্শকেরা তাকে অবরুদ্ধ করে রাখে। এরপর দলীয় অধিনায়ক সম্মানীয় এলএইচ টেনিসন তাকে মাঠ থেকে বের করে দেন।

২১ ডিসেম্বর, ১৯৭৩ তারিখে ৮৯ বছর বয়সে দক্ষিণ আফ্রিকার কেপটাউনের গ্রুট শার এলাকায় জ্যাক নিউম্যানের দেহাবসান ঘটে।

## তথ্যসূত্র

## আরও দেখুন
* জেমস ল্যাংগ্রিজ
* প্রথম-শ্রেণীর ক্রিকেট
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

## বহিঃসংযোগ
* 
* 

বিষয়শ্রেণী:১৮৮৪-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:আন্তর্জাতিক খেলাবিহীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:সি. আই. থর্নটন একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:ক্যান্টারবারির ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
মহিবুল হক

**মহিবুল হক** হলেন একজন বাংলাদেশি সরকারি কর্মকর্তা যিনি সর্বশেষ বেসামরিক বিমান পরিবহন ও পর্যটন মন্ত্রণালয়ের সিনিয়র সচিব হিসেবে দায়িত্ব পালন করেছিলেন।

## শিক্ষাজীবন
মহিবুল হক বাগেরহাট জেলার ফকিরহাট উপজেলার লখপুর গ্রামে জন্মগ্রহণ করেন। শিক্ষাজীবনের শুরুতে তিনি খুলনা সরকারী ল্যাবরেটরী স্কুলে মাধ্যমিক সম্পন্ন করেন এবং বি এল কলেজ থেকে উচ্চ মাধ্যমিক সম্পন্ন করে রাজশাহী বিশ্ববিদ্যালয়ে রাষ্ট্রবিজ্ঞান বিভাগে ভর্তি হন। পরবর্তীতে একই বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

## কর্মজীবন
কর্মজীবনের মহিবুল হক ১৯৮৫ সালে বাংলাদেশ সিভিল সার্ভিস পরীক্ষায় উত্তীর্ণ হন। ১৯৮৮ সালের ১৫ই ফেব্রুয়ারি প্রশাসন ক্যাডারে রাজশাহীতে সহকারী কমিশনার হিসেবে যোগদান করেন। পরবর্তীতে বাংলাদেশের বিভিন্ন জেলায় তিনি সহকারী কমিশনার, ১ম শ্রেণীর ম্যাজিস্ট্রেট,নেজারত ডেপুটি কালেক্টর, ভূমি অধিগ্রহণ কর্মকর্তা, উপজেলা নির্বাহী অফিসার এবং যশোর ও ঢাকা জেলার, জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন।

পরবর্তীতে তিনি ক্রমান্বয়ে জনপ্রশাসন মন্ত্রণালয়ে যুগ্মসচিব ও অতিরিক্ত সচিব হিসেবে পদোন্নতি পান এবং জনপ্রশাসন মন্ত্রণালয় থেকে সুরক্ষা সেবা বিভাগে অতিরিক্ত সচিব হিসেবে স্বরাষ্ট্র মন্ত্রণালয়ে যোগদান করেন। সর্বশেষ ২০১৮ সালের ১৬ই এপ্রিল বেসামরিক বিমান পরিবহন ও পর্যটন মন্ত্রণালয়ে সচিব হিসেবে যোগদান করেন।

## ব্যক্তিগত জীবন
মহিবুল হক ব্যক্তিগত জীবনে সৈয়দা আফরোজা বেগমের সাথে বিবাহবন্ধনে আবদ্ধ হন। আফরোজা বেগম বাংলাদেশের প্রশাসন ক্যাডারের একজন কর্মকতা ছিলেন। এই দম্পত্তির একটি কন্যা সন্তান রয়েছে।

## সম্মাননা ও অন্যান্য
২০১০ সালে শিক্ষাক্ষেত্রে অবদানের স্বীকৃতিস্বরূপ শিক্ষা মন্ত্রণালয় থেকে শ্রেষ্ঠ কর্মকর্তা হিসেবে স্বর্ণপদক লাভ করেন। যশোরের জেলার জেলা প্রশাসক থাকাবস্থায় তিনি যশোর কালেক্টরেট স্কুল প্রতিষ্ঠা করেন। সমাজের কল্যাণে অবদান রাখার জন্য ২০১১ সালে মাদার তেরেসা রিসার্চ কাউন্সিল কর্তৃক ‘মাদার তেরেসা স্বর্ণপদক’ লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বেসামরিক বিমান পরিবহন ও পর্যটন মন্ত্রণালয়
বিষয়শ্রেণী:বাংলাদেশের সচিব
বিষয়শ্রেণী:সরকারি কর্মকর্তা
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:খুলনার ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:বাগেরহাট জেলার ব্যক্তি
বিষয়শ্রেণী:খুলনা জেলার সরকারি চাকরিজীবী
চর হাজারী ইউনিয়ন

**চর হাজারী** বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।

## আয়তন
চর হাজারী ইউনিয়নের আয়তন ১৪.৭২ বর্গ কিলোমিটার। 

## জনসংখ্যা
২০১১ সালের আদমশুমারি অনুযায়ী চর হাজারী ইউনিয়নের জনসংখ্যা ২৪,৯১১ জন। 

## অবস্থান ও সীমানা
কোম্পানীগঞ্জ উপজেলার পূর্বাংশে চর হাজারী ইউনিয়নের অবস্থান। এ ইউনিয়নের উত্তরে চর পার্বতী ইউনিয়ন, পশ্চিমে বসুরহাট পৌরসভা, দক্ষিণ-পশ্চিমে চর কাঁকড়া ইউনিয়ন, দক্ষিণে রামপুর ইউনিয়ন ও মুছাপুর ইউনিয়ন এবং পূর্বে ফেনী জেলার সোনাগাজী উপজেলার চর দরবেশ ইউনিয়ন অবস্থিত। 

## প্রশাসনিক কাঠামো
চর হাজারী ইউনিয়ন কোম্পানীগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
* চর হাজারী
* পশ্চিম চর হাজারী
* মধ্যম চর হাজারী
* পূর্ব চর হাজারী 

## শিক্ষা ব্যবস্থা
২০১১ সালের আদমশুমারি অনুযায়ী চর পার্বতী ইউনিয়নের স্বাক্ষরতার হার ৪৮.২%। এ ইউনিয়নে ১টি কলেজ, ৫টি উচ্চ বিদ্যালয়, ৩টি মাদরাসা, ৭টি সরকারি প্রাথমিক বিদ্যালয় রয়েছে।
### শিক্ষা প্রতিষ্ঠান

**কলেজ**
* জৈতুন নাহার কাদের মহিলা কলেজ 

**প্রাথমিক বিদ্যালয়**
* চর হাজারী নুরনগর রেজিস্টার্ড বেসরকারি প্রাথমিক বিদ্যালয়
* মধ্যপূর্ব চর হাজারী রেজিস্টার্ড বেসরকারি প্রাথমিক বিদ্যালয়
* হাজারীহাট সরকারি প্রাথমিক বিদ্যালয়
* চরহাজারী জগন্নাথ সরকারি প্রাথমিক বিদ্যালয়
* পূর্ব চরহাজারী সরকারি প্রাথমিক বিদ্যালয়
* চরহাজারী এ. মজিদ সরকারি প্রাথমিক বিদ্যালয়
* চরহাজারী সরকারি প্রাথমিক বিদ্যালয়
* হাজী মাহবুবুল হক বেসরকারি প্রাথমিক বিদ্যালয়
* শান্তির হাট সরকারি প্রাথমিক বিদ্যালয়
* দক্ষিণ মধ্যম চরহাজারী সরকারি প্রাথমিক বিদ্যালয় 

## উল্লেখযোগ্য ব্যক্তি
* বিগ্রেডিয়ার জেনারেল (অবঃ) শাহাদাত হোসেন চৌধুরী,
নির্বাচন কমিশনার, বাংলাদেশ নির্বাচন কমিশন।
* আ. ফ. ম. আবদুল হক,
সহকারী অধ্যাপক, আব্দুল মালেক উকিল মেডিকেল কলেজ, নোয়াখালী।
* ছায়েদুল হক,
মুক্তিযোদ্ধা। 

## যোগাযোগ ব্যবস্থা

কোম্পানীগঞ্জ উপজেলা থেকে বসুরহাট এসে আবু মাঝির হাট সিএনজি স্ট্যান্ড থেকে সিএনজি কিংবা রিকসা যোগে ইউনিয়ন পরিষদে আসা যায়। 

## খাল ও নদী
**খাল ও নদীর তালিকা** 

* ছোট ফেনী নদী
* মধু খাল
* ডাকাতিয়া খাল
* মরা গঙ্গা খাল
* চত্তোরিয়া খাল 

## হাট-বাজার
**হাট-বাজারের তালিকা** 

* আবু মাঝির হাট
* শান্তির হাট
* হাজারী হাট 

## দর্শনীয় স্থান
* কুমির প্রদর্শনী 

## জনপ্রতিনিধি
**বর্তমান পরিষদ** 

 

**প্রাক্তন চেয়ারম্যানগণের তালিকা** 

## আরো দেখুন
* কোম্পানীগঞ্জ উপজেলা, নোয়াখালী
* কোম্পানীগঞ্জ থানা, নোয়াখালী
* নোয়াখালী জেলা

## তথ্যসূত্র

## বহিঃসংযোগ

বিষয়শ্রেণী:কোম্পানীগঞ্জ (নোয়াখালী) উপজেলার ইউনিয়ন